Z Á P I S N I C A č. 10

**z 10. riadneho zasadnutia Obecného zastupiteľstva obce Perín – Chym , dňa 21.06. 2016**

**Prítomní :** podľa prezenčnej listiny

**Za návrhovú komisiu :** Ing. M. Štefánová, Marek Trembecki

**Za overovateľov zápisnice:** Ladislav Urbán, Róbert Kapaló

**Zapísala :** Ing. M. Štefánová

**Program :**

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Informácia starostu obce
3. Schválenie záverečného účtu obce za rok 2015
4. Schválenie zásad hospodárenia a nakladania s majetkom obce
5. Schválenie VZN o chove a držaní domácich a úžitkových zvierať
6. Schválenie VZN o nakladaní s komunálnymi odpadmi a drobnými stavebnými odpadmi
7. Štatút krízového štábu obce
8. Rôzne (interpelácie poslancov, žiadosti občanov)
9. Diskusia
10. Záver

**K bodu č.1 :**

Zasadnutie obecného zastupiteľstva sa začalo príhovorom starostu obce MVDr. Ladislava Molnára PhD., ktorý srdečne privítal poslancov a všetkých prítomných. Starosta oboznámil prítomných s programom zasadnutia, s ktorým všetci poslanci súhlasili. Starosta navrhol návrhovú komisiu, overovateľov a zapisovateľku zápisnice, ktorí boli schválení.

**K bodu č.2 :**

Starosta obce informoval prítomných o činnosti v obci od posledného zasadnutia OZ:

* zateplenie materskej školy prebieha podľa harmonogramu a plánu, bola odsúhlasená zmena umiestnenia telefónnych káblov do suterénu, do rozvodových liniek, aby zbytočne netrčali
* obec požaduje aj doplnenie osvetlenia vo dvore MŠ, lebo v zime je v popoludňajších hodinách problém s prístupom
* plánuje sa premiestnenie plynovej prípojky pri MŠ, ktorá je vzdialená a mala by byť minimálne pri hranici pozemku. Technicky to nie je problém, potrebný je súhlas SPP
* PD Perín požiadalo obec o súhlas na rekonštrukciu účelových komunikácii, ktoré boli poškodené eróziou, obec súhlasila
* v pondelok 27.06.2016 prebehne miestne šetrenie ohľadom vydania rozhodnutia na prevádzku zberného dvora
* obec je v konaní s vodárňami ohľadom údržby priestorov okolo čerpačiek, ktoré sú nepokosené
* prebehla rekonštrukcia budovy na ihrisku v Períne
* v Chyme sa čaká na vhodné počasie a bude nasiatá tráva na pripravenom ihrisku v Chyme
* je potrebná oprava strechy na kultúrnom dome, ktorá bola poškodená pri poslednej búrke
* boli vyčistené a vykosené cesty okolo cintorína v Períne, za družstvom na Chymsku chatu a k trafostanici
* služby pre občanov – kosenie – sú veľmi žiadané, sú však poskytované hlavne starším osamelým ľuďom, ktorí nie sú schopní si to sami zabezpečiť
* plánované akcie na leto :

 09.07.2016 Perkelt festival vo Vyšnom Lánci

 16.07.2016 športový deň a súťaž o starostovskú varešku vo varení gulášu

 v Períne

 13.08.2016 poľovnícky deň v Chyme

* obec dostala ponuku na cezhraničnú spoluprácu s obcou Háromhuta, kde OZ prijalo uznesenie na spoluprácu a preto aj naše OZ bude dnes hlasovať o tejto spolupráci,

ak bude partnerská spolupráca s Maďarskom , môžeme sa uchádzať o cezhraničný projekt

* Na jednaní s VÚC bolo oznámené, že zatiaľ nie je poskytnutý úver na cestu medzi Perínom a Gombošom. Možno na budúci rok.
* Prebehne asfaltovanie plochy na ihrisku vo Vyšnom Lánci

Pán starosta dal hlasovať.

**K bodu č. 3**

V tomto bode starosta odovzdal slovo svojmu zástupcovi – predsedovi finančnej komisie, ktorý bližšie informoval poslancov o záverečnom účte obce za rok 2015 a o rezervnom fonde. Informácie doplnil aj hlavný kontrolór obce, ktorý predložil a predniesol svoje stanovisko k záverečnému účtu obce za rok 2015, ktorý bol v zákonom stanovenej lehote zverejnený na úradnej tabuli.

Pristúpilo sa k hlasovaniu.

**K bodu č.4**

Nakoľko zasadnutiu OZ predchádzala pracovná porada, na ktorej sa detailne prejednali návrhy jednotlivých VZN a zásad hospodárenia a nakladania s majetkom obce, v tomto bode starosta vyzval poslancov na vyjadrenie sa k cenám za prenájom obecných pozemkov. Poslanci s predloženým návrhom súhlasili a preto sa pristúpilo k hlasovaniu.

**K bodu č. 5**

V tomto bode poslanci vyjadrili svoje návrhy k chovu domácich a úžitkových zvierat, hlavne čo sa týka včiel u kočovných včelárov. Nakoľko kočovní včelári sa často chovajú nedisciplinovane, obec pristúpi k spoplatneniu, od ktorého sú oslobodení včelári, ktorí majú trvalý pobyt na území obce Perín-Chym. Diskutovalo sa aj o počte včelstva v intraviláne.

Prebehlo hlasovanie.

**K bodu č. 6**

Nakoľko došlo k zmene zákona, je potrebné prijať nové VZN o nakladaní s komunálnymi odpadmi a drobnými stavebnými odpadmi. Poslanci boli informovaní o zmenách už na pracovnom stretnutí, preto sa pristúpilo k hlasovaniu.

**K bodu č. 7**

V tomto bode dostala slovo Ing. Štefánová, ktorá informovala poslancov o vypracovanom štatúte krízového štábu, štatúte evakuačnej komisie obec a zriaďovacej listine výdajne odberných oprávnení v prípade krízových situácií v súvislosti s civilnou ochranou občanov.

Starosta vymenoval jednotlivých členov krízového štábu, evakuačnej komisie ako aj vedúcu a členov pre výdaj životne dôležitých tovarov.

Hlasovalo sa.

**K bodu č. 8**

V tomto bode sa pristúpilo k hlasovaniu za už spomenutú cezhraničnú spoluprácu s Maďarskom a partnerskú spoluprácu s obcou Háromhuta.

Žiadosti občanov:

* Ing. Kaduk s manželkou ako aj pán Kalinák si podali žiadosť o odkúpenie časti obecného pozemku p.č. 3852/1, ktorá sa nachádza za ich bránou.

Poslanci hlasovali za zámer predaja.

* Pán Gabriel Sabó z Gomboša si dal žiadosť o prenájom časti budovu KD v Gomboši na prevádzku cukrárne.

Poslanci hlasovali za zámer prenájmu.

* Pán Róbert Referovič s manželkou podali žiadosť o odstránenie kríkov a burín na susednom pozemku. Obec vyzve vlastníka - Gustava Jacka.
* Richard Sabol spolu s ďalšími žiadateľmi žiadajú obec o úpravu obecnej priekopy.

Starosta prisľúbil opravu a úpravu priekopy.

**K bodu č. 9**

V tomto bode poslanci Ing. Podžuban a Kočiš nahlásili poruchu verejného rozhlasu.

**K bodu č. 10**

Pán starosta sa poďakoval všetkým prítomným za účasť a ukončil zasadnutie OZ.

.............................. ................................... ..............................................

 Ladislav Urbán Róbert Kapaló MVDr. Ladislav Molnár PhD.

 overovateľ overovateľ starosta obce

**PRIJATÉ UZNESENIA**

**z 10. riadneho zasadnutia Obecného zastupiteľstva obce Perín – Chym , dňa 21.06.2016**

**UZNESENIE č. 80**

Obecné zastupiteľstvo v Períne – Chyme **b e r i e na vedomie**  informáciu starostu za uplynulé obdobie od posledného zasadnutia OZ.

Hlasovanie : za: 8 , proti : 0 , zdržali sa: 0

**UZNESENIE č. 81**

Obecné zastupiteľstvo v Períne – Chyme **s c h v a ľ u j e** :

1. celoročné hospodárenie obce v roku 2015 bez výhrad,
2. schvaľuje prevod prebytku hospodárenia za rok 2015 vo výške 9363,66 €,
3. berie na vedomie stanovisko hlavného kontrolóra k záverečnému účtu obce za rok 2015.

Hlasovanie : za: 8 , proti : 0 , zdržali sa: 0

**UZNESENIE č. 82**

Obecné zastupiteľstvo v Períne – Chyme **s c h v a ľ u j e** Zásady  hospodárenia a nakladania s majetkom obce.

Hlasovanie : za: 8 , proti : 0 , zdržali sa: 0

**UZNESENIE č. 83**

Obecné zastupiteľstvo v Períne – Chyme **s a  u z n i e s l o** na prijatívšeobecne záväzného nariadenia č. 1/2016 o chove a držaní domácich a úžitkových zvierat.

Hlasovanie : za: 8 , proti : 0 , zdržali sa: 0

**UZNESENIE č. 84**

Obecné zastupiteľstvo v Períne – Chyme **s a  u z n i e s l o** na prijatívšeobecne záväzného nariadenia č. 2/2016 o nakladaní s komunálnymi odpadmi a drobnými stavebnými odpadmi.

Hlasovanie : za: 8 , proti : 0 , zdržali sa: 0

**UZNESENIE č. 85**

Obecné zastupiteľstvo v Períne – Chyme **s a  u z n i e s l o** na prijatí **:**

1. štatútu krízového štábu obce,
2. štatútu evakuačnej komisie obce,
3. zriaďovacej listiny výdajne odberných oprávnení.

Hlasovanie : za: 8 , proti : 0 , zdržali sa: 0

**UZNESENIE č. 86**

Obecné zastupiteľstvo v Períne – Chyme **s ú h l a s í** so zapojením obce do projektu cezhraničnej spolupráce s Maďarskom, ktorého zámerom je aj rekonštrukcia komunikácie medzi obcami Perín-Chym a Hidasnémeti.

Hlasovanie : za: 8 , proti : 0 , zdržali sa: 0

**UZNESENIE č. 87**

Obecné zastupiteľstvo v Períne – Chyme

1. **b e r i e n a  v e d o m i e** spoluprácu s družobnou obcou Háromhuta
2. **p o v e r u j e s t a r o s t u** prípravou dohody medzi obcami Perín-Chym a Háromhuta, za účelom rozvoja a čo najširšej spolupráce a priateľstva.

Hlasovanie : za: 8 , proti : 0 , zdržali sa: 0

**UZNESENIE č. 88**

Obecné zastupiteľstvo v Períne – Chyme **s c h v a ľ u j e** zámer predaja časti obecného pozemku formou priameho predaja na základe žiadostí občanov – Ing. Radoslava Kaduka a manželky Mgr. Lívie Kadukovej a Jána Kalináka v zmysle § 9 odst.2 písm. a), b), c) zákona 138/1991 Zb..

Hlasovanie : za: 8 , proti : 0 , zdržali sa: 0

**UZNESENIE č. 89**

Obecné zastupiteľstvo v Períne – Chyme **s c h v a ľ u j e** zámer prenájmu časti obecnej

 Budovy v Gomboši formou priameho zadania na základe žiadosti Gabriel S.Transport.

Hlasovanie : za: 8 , proti : 0 , zdržali sa: 0